La mijlocul lunii iulie va avea loc a 10-a ediție a festivalul Electric Castle. Programul concertelor este următorul:
Miercuri, 17 iulie, festivalierii îi vor putea asculta pe Brina Knauss, Zack Fox sau Fat Dog.
Ziua de joi, 18 iulie, vine cu un nou rând de artiști, printre care Rema, Bonobo, Cavalera, Vița de Vie și Delia.
BMTH vor cânta vineri
Vineri, 19 iulie, trupa Bring Me To Horizon vor urca pe scena de la Electric Castle. Aceștia revin la EC în plin turneu de promovare a unui nou album ce va surprinde fanii cu un sound diferit.
Massive Attack își merită pe deplin statutul de trupă cult iar organizatorii Electric Castle sunt onorați să ofere publicului șansa de a asculta, live, piese iconice precum Teardrop, Angel sau Unfinished Sympathy. Aceștia vor urca pe scena de la EC în ziua de sâmbătă.
De asemenea, Palaye Royale și Sean Paul vor ajunge la festival în ultima zi de Electric Castle. Imaginea lui Sean Paul tot ce te-ai aștepta de la un rapper născut în capitala stilului reggae, însă palmaresul în hit-uri (1.2 miliarde de ascultări doar in 2023) și premii (Grammy, AMA, Billboard) spune mult mai multe despre ambiție, talent și puterea de a crea un brand.
„Avem headliners pentru EC 2024 Massive Attack, Queens of The Stone Age, așteptăm să ne închinăm în fața scenei acolo, în fața legendei Josh Homme, apoi Bring Me The Horizon a treia oară la festival, dar țin să vă spun că niciodată nu este suficient BMTH în EC și Chase and Status într-o formulă live, ceea ce este ieșit din comun pentru el. Cam o dată la 5-6 ani iese cu formula asta. Pentru iubitorii de drum and bass este de pus în calendar, cu pix roșu! Bineînțeles, sunt mulți, mulți alți artiști. Avem câteva zeci de artiști”, a spus Renate Roca-Rozenberg, PR Electric Castle, în luna decembrie 2023.
Organizatorii au anunțat detalii despre artiști și ediția cu numărul 10 a Electric Castle, care se anunță a fi una cu „foarte mult rock și trip hop”.